Віктар Марціновіч нарадзіўся ў 1977 годзе ў Ашмянах. У 1999 годзе скончыў БДУ, у 2008 годзе ў Вільні абараніў доктарскую дысертацыю па гісторыі мастацтва (даследаваў віцебскую школу). У 2009 годзе дэбютаваў з раманам Паранойя (АСТ, Расія). У 2010 годзе апавяданне Табу Віктара Марціновіча ўвайшло ў анталогію Best European Fiction (Dalkey Archive Press, ЗША). У 2011 годзе атрымаў прэмію Дэбют імя М.Багдановіча за раман Сцюдзены вырай. Творы Марціновіча перакладзеныя на ангельскую, фінскую, шведскую, нямецкую, польскую мовы. Рукапіс рамана В. Марціновіча Сфагнум яшчэ да выдання быў намінаваны і трапіў у доўгі спіс рускай літаратурнай прэміі Нацыянальны бэстселер.